Na temelju članka 72. stavak 1. Zakona o komunalnom gospodarstvu („Narodne novine“ broj: 68/18, 110/18 i 32/20), članka 29. Statuta Općine Dubrava („Glasnik Zagrebačke županije“ broj: 11/21) i članka 63. stavak 1. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 9/13 i 11/21), Općinsko vijeće Općine Dubrava na svojoj 6. redovnoj sjednici, održanoj dana 19. prosinca 2025. godine, donijelo je

**I. IZMJENE I DOPUNE PROGRAMA**

**održavanja komunalne infrastrukture na području**

**Općine Dubrava u 2025. godini**

**I. UVODNI DIO**

Općinsko vijeće Općine Dubrava donijelo je Program održavanja komunalne infrastrukture na području Općine Dubrava u 2025. godini, na svojoj 37. redovnoj sjednici, održanoj 13. prosinca 2024. godine.

Uslijed nastalih potreba za pojačanim održavanjem došlo je i do potrebe za izmjenama Programa.

Slijedom navedenog točka II. Programa mijenja se i glasi:

**II. OPIS POSLOVA S PROCJENOM VISINE TROŠKOVA I VISINA OSIGRANIH SREDSTAVA ZA ODRŽAVANJE OBJEKATA I UREĐAJA KOMUNALNE INFRASTRUKTURE:**

|  |  |  |  |
| --- | --- | --- | --- |
| **Opis radova održavanja komunalne infrastrukture** | | **Planirani iznos**  **sredstava u EUR** | **I. izmjene u EUR** |
| **1. Održavanje nerazvrstanih cesta:** | | **382.000,00** | **285.293,13** |
| Odlukom o nerazvrstanim cestama na području Općine Dubrava naznačena je između ostalog obveza održavanja i pojačanog održavanja nerazvrstanih cesta. Pored svih nerazvrstanih cesta navedenih u Popisu nerazvrstanih cesta, prema važnosti korištenja navedene su prometnice, koje će kao prioritetne potrebno održavati.  Održavanje nerazvrstanih cesta vrši se na dva načina i to stavljanjem novog asfaltnog sloja, nasipavanje tzv. „frezanim asfaltom“ i održavanje nasipavanjem kamenim materijalom, održavanjem putnih kanala iskopom i čišćenjem, te čišćenje snijega u zimskom periodu “ZIMSKA SLUŽBA”. | | |  |
| **a) Odvodnja atmosferskih voda**  Pod odvodnjom atmosferskih voda, u smislu odredaba Zakona o komunalnom gospodarstvu, Zakona o vodama, te Zakona o javnim cestama, Odluke o komunalnom redu i Odluke o odvodnji, podrazumijeva se odvodnja atmosferskih (oborinskih) voda s obrađenih odnosno nepropusnih površina u otvorene kanale i potoke.  Pod objektima za odvodnju atmosferskih voda razumijevaju se, u skladu s ovim Programom, odvodni jarci oborinske odvodnje i cijevni propusti.  Pod radovima održavanja sistema za odvodnju atmosferskih voda podrazumijeva se čišćenje slivnih kanala, iskop i čišćenje putnih graba u svim selima, kao i sanacija cijevnih propusta, i slični radovi.  Programom održavanja objekata za odvodnju oborinskih voda obuhvaćena su sva naselja i sela bez obzira na otvoreni ili zatvoreni sustav oborinske odvodnje. | 120.000,00 | | 69.147,11 |
| **b) stavljanjem novog asfaltnog sloja i „frezanog asfalta“ na dionicama i krpanje asfaltnom masom** | 100.000,00 | | 82.265,99 |
| **c) popravci (tzv. krpanje) postojećih nerazvrstanih cesta – nasipavanje kamenim materijalom i dr.** | 130.000,00 | | 85.210,60 |
| **d) Prometna signalizacija.**  Općina Dubrava u obvezi je postavljanja prometne signalizacije, posebice na nekategoriziranim cestama i drugim prometnicama ako njima gospodari u smislu Zakona o cestama. Slijedom navedenog potrebno je izvršiti nabavku i postavljenje prometnih znakova, prvenstveno znaka obaveznog zaustavljanja, kao i znakova dozvoljenog opterećenja nerazvrstanih cesta.  Stoga se u 2025. predviđa kupnja prometnih znakova kao zamjena ili novo postavljanje te nabava turističkih znakova, a sredstva za izvršenje radova u ovoj točci, financirat će se iz sredstava šumskog doprinosa. | 2.000,00 | | 500,00 |
| **e) Čišćenje nerazvrstanih cesta i javnih površina**  **“ZIMSKA SLUŽBA”**  Čišćenje javnih površina i nerazvrstanih cesta obavljat će se putem komunalnog poduzeća DOMBRA 1094 d.o.o.. Čišćenje snijega na površinama ispred stambenih zgrada, lokala i dr. nije obuhvaćeno ovim Programom zato što je način čišćenja snijega propisano Odlukom o komunalnom redu.  *Sredstva za izvršenje radova financirat će se iz općih prihoda i primitaka.* | 30.000,00 | | 48.169,43 |
| **2. Održavanje javnih površina** | **192.900,00** | | **251.642,47** |
| - ostali materijal i dijelovi za tekuće i investicijsko održavanje  - održavanje parkova  - održavanje ostalih javnih površina  - održavanje pješačkih staza  - iznošenje i odvoz smeća  - deratizacija i dezinsekcija javnih površina  - zbrinjavanje napuštenih životinja  - prigodno ukrašavanje  - subvencija sterilizacije mačaka i pasa  - najam božićnog nakita  - održavanje dječjeg igrališta „Šanac“  - dječje igralište Zvekovac  - rješavanje imovinsko pravnih odnosa  *Sredstva za izvršenje radova osigurat će se iz općih prihoda i primitaka, prihoda za posebne namjene, sredstava fiskalnog izravnanja i pomoći Zagrebačke županije* | 2.000,00  39.300,00  50.000,00  15.000,00  4.000,00  20.000,00  40.000,00  20.000,00  2.600,00  0,00  0,00  0,00  0,00 | | 2.500,00  39.300,00  50.000,00  15.000,00  4.000,00  25.137,75  42.300,00  20.000,00  3.148,47  11.000,00  3.125,00  32.631,25  3.500,00 |
| **3. Javna rasvjeta** | **54.000,00** | | **74.041,20** |
| Električna energija – javna rasvjeta  Ostale usluge tekućeg i investicijskog održavanja  Električna energija – ESCO model  Model najma javne rasvjete  Akcijski plan rasvjete  *Financiranje troškova održavanja vrši se iz sredstava od najma javne površine, zakupa poljoprivrednih zemljišta, općih prihoda i primitaka.* | 2.000,00 EUR  2.000,00 EUR  23.000,00 EUR  27.000,00 EUR  0,00 | | 2.000,00  1.000,00  25.000,00  33.541,20  12.500,00 |
| **UKUPNO:** | **628.900,00** | | **610.976,80** |

II.

Ove I. Izmjene i dopune Programa stupaju na snagu osmog dana od dana objave u „Glasniku Zagrebačke županije“.

KLASA: 363-01/25-01/45

URBROJ: 238-5/01-25-1

Dubrava, 19. prosinca 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar