Na temelju članka 49. stavka 4. Zakona o poljoprivrednom zemljištu („Narodne novine“ broj: 20/18, 115/18, 98/19 i 57/22) i članka 29. Statuta Općine Dubrava („Glasnik Zagrebačke županije“ broj: 11/21), Općinsko vijeće Općine Dubrava na 6. redovnoj sjednici održanoj 19. prosinca 2025. godine, donijelo je

**I. IZMJENE PROGRAMA**

**korištenja sredstava od raspolaganja poljoprivrednim zemljištem**

**u vlasništvu Republike Hrvatske na području**

**Općine Dubrava za 2025. godinu**

I.

U Programu korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Dubrava za 2025. godinu, koji je donijelo Općinsko vijeće Općine Dubrava na 37. sjednici održanoj 13. prosinca 2024., točka I. i točka II. mijenja se i glasi:

*I.*

*Ovim Programom utvrđuje se namjena korištenja sredstava ostvarenih u 2025. godini od zakupa i zakupa za ribnjake, zakupa zajedničkih pašnjaka, zamjene, prodaje, prodaje izravnom pogodbom, davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Dubrava, a koja su Proračunom Općine Dubrava za 2025. godinu planirana u ukupnom iznosu od 6.000,00 eura.*

*II.*

*Prihod ostvaren u visini od 65% sredstava ostvarenih od zakupa i zakupa za ribnjake, zakupa zajedničkih pašnjaka, zamjene, prodaje, prodaje izravnom pogodbom, davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Dubrava za 2025. godinu, utrošit će se za provođenje aktivnosti vezanih uz raspolaganje poljoprivrednim zemljištem u vlasništvu Republike Hrvatske na području Općine Dubrava u iznosu od 6.000,00 eura, a u skladu s namjenom utvrđenom člankom 49. stavak 3. Zakona o poljoprivrednom zemljištu („Narodne novine“ broj: 20/18, 115/18, 98/19 i 57/22).*

II.

Ove I. Izmjene stupaju na snagu osmog dana od dana objave u „Glasniku Zagrebačke županije“.

KLASA: 320-02/25-01/8

URBROJ: 238-5/01-25-1

Dubrava, 19. prosinca 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar