Na temelju članka 72. stavka 1. Zakona o komunalnom gospodarstvu („Narodne novine“ broj: 68/18, 110/18 i 32/20), članka 29. Statuta Općine Dubrava („Glasnik Zagrebačke županije“ broj: 11/21), i članka 63. stavak 1. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 9/13 i 11/21), Općinsko vijeće Općine Dubrava na 6. redovnoj sjednici održanoj 19. prosinca 2025. godine, donijelo je

**P R O G R A M**

**održavanja komunalne infrastrukture na području Općine**

**Dubrava u 2026. godini**

**I. UVODNI DIO**

Ovim Programom uređuje se održavanje komunalne infrastrukture u 2026. godini na području Općine Dubrava za komunalne djelatnosti:

- odvodnja atmosferskih voda,

- održavanje javnih površina,

- održavanje čistoće u dijelu koji se odnosi na čišćenje zelenih javnih površina,

- održavanje nerazvrstanih cesta,

- javna rasvjeta.

Ovim se Programom utvrđuje opis i opseg poslova održavanja s procjenom pojedinih troškova, po djelatnostima te iskaz financijskih sredstava potrebnih za ostvarivanje Programa s naznakom izvora financiranja.

Program održavanja komunalne infrastrukture u 2026. godini izrađen je u skladu s predvidivim sredstvima, izvorima financiranja utvrđenih Proračunom Općine Dubrava za 2026. godinu.

Sredstva za ostvarivanje Programa održavanja komunalne infrastrukture u 2026. godini osigurat će se iz sljedećih izvora:

- komunalna naknada,

- komunalni doprinos,

- naknade za koncesiju,

**-** šumskog doprinosa,

- ostalih prihodi Proračuna Općine Dubrava i Zagrebačke županije te fiskalnog izravnanja.

U 2026. godini održavanje komunalne infrastrukture iz točke I. ovog Programa u Općini Dubrava obuhvaća:

**II. OPIS POSLOVA S PROCJENOM VISINE TROŠKOVA I VISINA OSIGURANIH**

**SREDSTAVA ZA ODRŽAVANJE OBJEKATA I UREĐAJA KOMUNALNE**

**INFRASTRUKTURE**

|  |  |  |
| --- | --- | --- |
| **Opis radova održavanja komunalne infrastrukture** | | **Planirani iznos**  **sredstava u EUR** |
| **1. Održavanje nerazvrstanih cesta:** | | **307.500,00** |
| Odlukom o nerazvrstanim cestama na području Općine Dubrava naznačena je između ostalog obveza održavanja i pojačanog održavanja nerazvrstanih cesta. Pored svih nerazvrstanih cesta navedenih u Popisu nerazvrstanih cesta, prema važnosti korištenja navedene su prometnice, koje će kao prioritetne potrebno održavati.  Održavanje nerazvrstanih cesta vrši se na dva načina i to stavljanjem novog asfaltnog sloja, nasipavanje tzv. „frezanim asfaltom“ i održavanje nasipavanjem kamenim materijalom, održavanjem putnih kanala iskopom i čišćenjem, te čišćenje snijega u zimskom periodu “ZIMSKA SLUŽBA”. | | |
| **a) Odvodnja atmosferskih voda**  Pod odvodnjom atmosferskih voda, u smislu odredaba Zakona o komunalnom gospodarstvu, Zakona o vodama, te Zakona o javnim cestama, Odluke o komunalnom redu i Odluke o odvodnji, podrazumijeva se odvodnja atmosferskih (oborinskih) voda s obrađenih odnosno nepropusnih površina u otvorene kanale i potoke.  Pod objektima za odvodnju atmosferskih voda razumijevaju se, u skladu s ovim Programom, odvodni jarci oborinske odvodnje i cijevni propusti.  Pod radovima održavanja sistema za odvodnju atmosferskih voda podrazumijeva se čišćenje slivnih kanala, iskop i čišćenje putnih graba u svim selima, kao i sanacija cijevnih propusta, i slični radovi.  Programom održavanja objekata za odvodnju oborinskih voda obuhvaćena su sva naselja i sela bez obzira na otvoreni ili zatvoreni sustav oborinske odvodnje. | 36.500,00 EUR | |
| **b) stavljanjem novog asfaltnog sloja i „frezanog asfalta“ na dionicama i krpanje asfaltnom masom**  - asfaltiranje ceste u Habjanovcu 1350m2  - alfaliranje ceste u Dubravskom Markovcu 252m2  - okretište autobusa u Donjem Vukšincu 480m2  - hangar pokraj DV Dubrava 100m2  - prilaz ispred doma u Koritni 300m2 | 140.000,00 EUR | |
| **c) popravci (tzv. krpanje) postojećih nerazvrstanih cesta – nasipavanje kamenim materijalom i dr.** | 10.000,00 EUR | |
| **d) Prometna signalizacija.**  Općina Dubrava u obvezi je postavljanja prometne signalizacije, posebice na nekategoriziranim cestama i drugim prometnicama ako njima gospodari u smislu Zakona o cestama. Slijedom navedenog potrebno je izvršiti nabavku i postavljenje prometnih znakova, prvenstveno znaka obaveznog zaustavljanja, kao i znakova dozvoljenog opterećenja nerazvrstanih cesta.  Stoga se u 2026. predviđa kupnja prometnih znakova kao zamjena ili novo postavljanje te nabava turističkih znakova, a sredstva za izvršenje radova u ovoj točci, financirat će se iz sredstava šumskog doprinosa. | 21.000,00 EUR | |
| **e) Čišćenje nerazvrstanih cesta i javnih površina**  **“ZIMSKA SLUŽBA”**  Čišćenje javnih površina i nerazvrstanih cesta obavljat će se putem komunalnog poduzeća DOMBRA 1094 d.o.o.. Čišćenje snijega na površinama ispred stambenih zgrada, lokala i dr. nije obuhvaćeno ovim Programom zato što je način čišćenja snijega propisano Odlukom o komunalnom redu.  Izvor: Sredstva za izvršenje radova financirat će se iz općih prihoda i primitaka. | 50.000,00 EUR | |
| **f) ostale usluge tekućeg održavanja (malčiranje i košnja)**  Izvor: Sredstva za izvršenje radova financirat će se iz općih prihoda i primitaka, fiskalno izravnanje, Zagrebačka županija i posebne namjene. | 50.000,00 EUR | |
| **2. Održavanje javnih površina** | **329.615,00** | |
| - ostali materijal i dijelovi za tekuće i investicijsko održavanje  - održavanje parkova  - održavanje ostalih javnih površina  - održavanje pješačkih staza  - iznošenje i odvoz otpada  - deratizacija i dezinsekcija javnih površina  - zbrinjavanje napuštenih životinja  - prigodno ukrašavanje  - zakupnine i najamnine za opremu – božićni nakit  - subvencija sterilizacije i kastracije mačaka  - subvencija mikročipiranja i sterilizacije pasa  - sanacija čeličnih vodova – plinovoda  - održavanje mrtvačnica na grobljima  - održavanje dječjih igrališta  - rješavanje imovinsko pravnih odnosa  Izvor: Sredstva za izvršenje radova osigurat će se iz općih prihoda i primitaka, pomoći iz državnog proračuna | 2.000,00  20.000,00  50.000,00  20.000,00  4.000,00  30.000,00  43.000,00  30.000,00  11.000,00  2.000,00  2.000,00  5.115,00  107.000,00  2.500,00  1.000,00 | |
| **3. Javna rasvjeta** | **47.500,00** | |
| -Električna energija – javna rasvjeta  -Ostale usluge tekućeg i investicijskog održavanja  - Akcijski plan rasvjete  Izvor: Financiranje troškova održavanja vrši se iz prihoda komunalne naknade i doprinosa te fiskalnog izravnanja | 25.000,00  10.000,00  12.500,00 | |
| **UKUPNO:** | **684.615,00** | |

**II**

Ovaj Program stupa na snagu osmog dana od dana objave u "Glasniku Zagrebačke županije".

KLASA: 363-01/25-01/47

URBROJ: 238-5/01-25-1

Dubrava, 19. prosinca 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar