Na temelju članka 5. Zakona o kulturnim vijećima i financiranju javnih potreba u kulturi („Narodne novine“ broj: 83/22), članka 32. i članka 33. stavak 1. Zakona o udrugama („Narodne novine“ broj: 74/14, 70/17, 98/19 i 151/22), članka 29. Statuta Općine Dubrava („Glasnik Zagrebačke županije“ broj: 11/21) i članka 63. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 3/13 i 11/21) Općinsko vijeće Općine Dubrava na 6. redovnoj sjednici održanoj 19. prosinca 2025. godine, donijelo je

**P R O G R A M**

**JAVNIH POTREBA U KULTURI NA PODRUČJU**

**OPĆINE DUBRAVA U 2026. GODINI**

**I. UVOD**

Financiranje i obavljanje djelatnosti kulture regulirani su Zakonom o kulturnim vijećima i financiranju javnih potreba u kulturi te posebnim zakonima koji uređuju pojedine djelatnosti kulture (Zakon o udrugama, Zakon o zaštiti i očuvanju kulturnih dobara).

Općina Dubrava donosi programe javnih potreba u kulturi, a za njihovo provođenje osiguravaju se sredstva u proračunu u skladu sa zakonom.

Javne potrebe u kulturi su kulturne djelatnosti i poslovi, akcije i manifestacije koje obuhvaćaju:

* djelatnosti kulturno-umjetničkog amaterizma;
* aktivnosti i manifestacije u kulturi (udruga nacionalne manjine),
* zaštitu i očuvanje kulturnih dobara;
* kulturne i druge aktivnosti povodom obilježavanja značajnih dana i blagdana.

**II. OPIS POTREBA**

U 2026. godini javne potrebe u kulturi ostvarivat će se kroz djelatnost udruga, javnih ustanova i drugih organizacija koje djeluju na planu kulture.

|  |
| --- |
| Opis potreba u kulturi |
| * Aktivno djelovanje češke nacionalne manjine putem udruge „Češka beseda Zagrebačke županije“, čije je sjedište u Dubravi, doprinosi kulturnoj prepoznatljivosti ove Općine. Ova Udruga svojim nastupima i prezentacijom običaja ove nacionalne manjine pronosi i kulturu ove Općine, čiji je njezin sastavni dio. Kroz brojno članstvo, kako sa područja Općine Dubrava, tako i sa drugih područja, uključujući i Zagrebačku županiju, nezaobilazan je faktor stvaranja kulture. |
| * Provođenje različitih aktivnosti u svrhu ostvarivanja zajedničkih interesa stanovnika Općine Dubrava (očuvanje tradicija, kulturno-kulinarske aktivnosti, zaštite prirode, okoliša i sl.) putem Udruge žena Općine Dubrava i Kulturne udruge Sveti Martin, koje djeluju na području Općine Dubrava. |
| **UKUPNO:** Civilnim udrugama kulturnog karaktera osigurana su sredstva za provedbu dijela Programa, u iznosu od …………………………………………………………………**11.000,00 eura** |

Organizacija događanja u području kulture na području Općine Dubrava:

|  |
| --- |
| 1. Obilježavanje Dana Općine……………………………………………...……… **159.500,00** **eura**  2. Obilježavanje Praznika rada i maskenbal…………………………….………….. **2.800,00 eura**  3. Obilježavanje uskršnjih događaja ………………………………………………….**2.150,00 eura**  4. Obilježavanje božićnih događaja………………………………………………..….**9.500,00 eura** |

**III. SREDSTVA ZA REALIZACIJU PROGRAMA**

Sredstva za realizaciju ovog Programa planirana su u ukupnom iznosu od **184.950,00 eura**.

Raspodjela sredstava- tekućih donacija Udrugama kulturnog karaktera provest će se u skladu s Pravilnikom o financiranju javnih potreba Općine Dubrava.

**IV. ZAVRŠNE ODREDBE**

Ovaj Program stupa na snagu osmog dana od dana objave u „Glasniku Zagrebačke županije“.

KLASA: 610-01/25-01/4

URBROJ: 238-5/01-25-1

Dubrava, 19. prosinca 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar