Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-isp. pročišćenog teksta, 123/17, 98/19 i 144/20), članka 143. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10-ispr., 90/11, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20 i 151/22) i članka 29. Statuta Općine Dubrava ("Glasnik Zagrebačke županije” broj: 11/21), Općinsko vijeće Općine Dubrava na 6. redovnoj sjednici održanoj 19. prosinca 2025. godine, donijelo je

# **P R O G R A M**

**JAVNIH POTREBA U OBRAZOVANJU ZA 2026. GODNU**

**I. JAVNE POTREBE U OBRAZOVANJU – UVOD**

Ovim Programom javnih potreba u obrazovanju, u skladu s mogućnostima Općinskog proračuna, utvrđuju se uvjeti i osiguravaju sredstva za sufinanciranje potreba i aktivnosti koje su ocijenjene kao aktivnosti od posebnog interesa za Općinu Dubrava.

Od interesa za Općinu Dubrava su potrebe u osnovnom obrazovanju, srednjoškolskom i fakultetskom obrazovanju.

**II. FINANCIRANJE POTREBA U OSNOVNOJ ŠKOLI**

1. Sufinanciranje potreba iz proračuna Općine Dubrava u 2026. godini odnosi se na dodatnu izvanškolsku aktivnost - muzičko obrazovanje - sviranje tambura — „mali tamburaši” i škola klizanja u iznosu od 6.000,00 eura,
2. Financiranje kupnje radnih bilježnica, atlasa i pribora za tehničku kulturu u iznosu od 25.000,00 eura,
3. Blagdanski darovi za djecu u iznosu od 5.000,00 eura,
4. Sufinanciranje škole plivanja u iznosu od 7.000,00 eura,
5. Nagrade za ostvarene rezultate na školskim natjecanjima 300,00 eura,
6. Edukativne, kulturne i sportske aktivnosti za djecu predškolske dobi i od 1.-4. razreda 30.000,00 eura.

**III. FINANCIRANJE POTREBA U SREDNJOŠKOLSKOM OBRAZOVANJU**

Na području Općine Dubrava ne postoje ustanove za srednjoškolsko obrazovanje.

Odlukom Općinskog vijeća Općine Dubrava određuje se sufinanciranje troškova mjesečne učeničke karte, za školsku godinu 2026/2027 godine, kojom je definiran iznos i način sufinanciranja.

Planirana sredstva za sufinanciranje troškova mjesečne učeničke karte za proračunsku godinu osigurana su u iznosu od 20.000,00 eura.

Odlukom Općinskog vijeća Općine Dubrava određuje se sufinanciranje troškova smještaja i prehrane u učeničkim domovina, za školsku godinu 2026/2027 godine, kojom je definiran iznos i način sufinanciranja.

Planirana sredstva za sufinanciranje troškova smještaja i prehrane za proračunsku godinu osigurana su u iznosu od 15.000,00 eura.

Odlukom Općinskog vijeća Općine Dubrava dodjeljuju se i “božićnice” za sve učenike srednjih škola s prebivalištem na području općine Dubrava, a planirana sredstva za proračunsku godinu osigurana su u iznosu od 10.000,00 eura.

**IV. FINANCIRANJE STUDENATA**

Za financiranje potreba studenata planiraju se sredstva u iznosu od 25.000,00 eura, kao jednokratna naknada koju ostvaruju studenti koji ispunjavaju kriterije propisane posebnom Odlukom Općinskog vijeća

**V. ZAVRŠNE ODREDBE**

Ukupni program za obrazovanje u 2026. godini iznosi **143.300,00 eura**.

Ukoliko tijekom godine dođe do poremećaja u ostvarivanju prihodne strane proračuna Općine Dubrava, na prijedlog Općinskog načelnika, Općinsko vijeće izvršit će usklađenje ovog Programa sa financijskim mogućnostima proračuna.

Ovaj Program stupa na snagu osmog dana od dana objave u Glasniku Zagrebačke županije.

KLASA: 600-01/25-01/2

URBROJ: 238-5/01-25-01

Dubrava, 19. prosinca 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar