

REPUBLIKA HRVATSKA

ZAGREBAČKA ŽUPANIJA

 OPĆINA DUBRAVA

Općinsko vijeće

KLASA: 810-01/25-01/4

URBROJ: 238-5/01-25-1

Dubrava, 19. prosinca 2025. godine

Na temelju članka 17. stavka 1. podstavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22), članka 48. stavka 2 Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/2021) te članka 45. Statuta Općine Dubrava („Glasnik Zagrebačke županije: 11/21), Općinsko vijeće Općine Dubrava na 6. redovnoj sjednici održanoj 19. prosinca 2025. godine, donijelo je

**ANALIZU STANJA SUSTAVA CIVILNE ZAŠTITE**

**NA PODRUČJU OPĆINE DUBRAVA**

**ZA 2025. GODINU**

**I. UVOD**

Sukladno članku 17. Zakona o sustavu civilne zaštite („Narodne novine“, br. 82/15, 118/18, 31/20, 20/21 i 114/22) Općinsko vijeće Općine Dubrava kao predstavničko tijelo jedinice lokalne samouprave u obvezi je, jedanput godišnje ili u postupku donošenja Proračuna, razmatrati stanje civilne zaštite na svom području.

Općina kao jedinica lokalne samouprave dužna je organizirati poslove iz samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

**II. ANALIZA STANJA UGROŽENOSTI**

Razmatranje stanja kao prvi korak podrazumijeva analizu stanja ugroženosti stanovništva, te materijalnih i kulturnih dobara, koja procjenjuje moguće oblike opasnosti i prijetnje te njihove moguće posljedice na stanovništvo, materijalna i kulturna dobra, te okoliša iz koje proizlazi sljedeće:

* Na području Općine Dubrava opasnost od eventualne poplava definiraju:
* vodotoke rijeke Česme
* potok Žavnica,
* potok Bukovac,
* potok Smrdenac,
* potok Črnec,
* potok Glogovnica
* potok Ribnica.

**U 2025. godini** nije bilo proglašenih elementarnih nepogoda zbog poplava, bujica ili plavljenja. niti je bilo ugrožavanja stanovništva izlijevanjem navedenih tekućica iz korita. Eventualna plavljenja uz korita istih rješavana su gotovim snagama sustava civilne zaštite i to prvenstveno snagama vatrogastva.

* Prema seizmološkoj karti Zagrebačke županije, za period od 500 godina, područje Općine Dubrava nalazi se u VIIº seizmičkoj zoni prema MSK ljestvici.

**U 2025. godini** nije došlo do seizmoloških aktivnosti VII ili VIIIº.

* Požari otvorenog prostora mogući su na šumskim i poljoprivrednim površinama.

**U 2025. godini**, do 30. 11. bilo je 17 požara otvorenog prostora na području Općine. Tijekom 2025. godine bilo je sveukupno 73 intervencije vatrogasaca od čega 13 tehničke intervencije na poziv građana (ispumpavanje podruma, uklanjanje srušenih stabala, sanacija prometnica, otvaranje stambenog prostora i sl.). Izvršena su 3 kontrolirana spaljivanja te 40 prijevoza vode po nalogu načelnika.

* Na području Općine Dubrava od značajnijih gospodarskih subjekata gdje se drži određena količina opasnih tvari nalaze se i djeluju:
* Benzinska postaja BP INA Dubrava, Radnička ulica 4

**U 2025. godini** nije bilo akcidenta s opasnim tvarima u navedenim imaocima opasnih tvari.

* Republika Hrvatska na svojem području nema nuklearne elektrane, međutim u njenoj neposrednoj blizini nalaze se NE Krško u Sloveniji i NE Pakš u Mađarskoj.

Općina Dubrava nalazi se u zoni E 2 – zoni potencijalne ugroženosti od nuklearne elektrane Krško. U radijalnim sektorima NE Pakš Općina Dubrava se ne nalazi.

**U 2025. godini** nije bilo ugroza od nuklearnog i/ili radiološkog zračenja.

**III. STANJE SUSTAVA CIVILNE ZAŠTITE**

U provođenju aktivnosti sustava civilne zaštite na području Općine, prvenstveno se angažiraju operativne snage sustava civilne zaštite, te pravne osobe, službe i udruge od interesa za sustav civilne zaštite na području Općine određene Odlukom o određivanju pravnih osoba od interesa za sustav civilne zaštite na području Općine Dubrava (KLASA: 810-01/19-01/6, URBROJ: 238/05-01-19-1 od 30. rujna 2019. godine).

Operativnim snagama rukovodi i koordinira Načelnik uz stručnu potporu Stožera Civilne zaštite.

Sukladno članku 20. Zakona o sustavu civilne zaštite (NN, br. 82/15, 118/18, 31/20, 20/21 i 114/22) mjere i aktivnosti u sustavu civilne zaštite provode također i operativne snage Hrvatske gorske službe spašavanja, udruge te pravne osobe u sustavu civilne zaštite koje su obrazložene u daljnjem tekstu.

Težište poslova na području sustava civilne zaštite u 2025. godini temeljilo se na radnjama i postupcima u svrhu izrade nove Procjene rizika i dokumenata koji iz nje proizlaze.

* 1. **STOŽER CIVILNE ZAŠTITE OPĆINE DUBRAVA**

Sukladno zakonskoj osnovi koja proizlazi iz čl.7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera CZ, Općinski načelnik Općine Dubrava imenovao je Stožer civilne zaštite Općine Dubrava Odlukom KLASA: 810-01/17-01/6, URBROJ:238/05-02-17-1 od 12. rujna 2021. godine koji broji 7 članova.

Stožer obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Sukladno godišnjem planu razvoja sustava civilne zaštite, u 2025. godini održane su tri sjednice užeg sastava Stožera civilne zaštite u prostorijama Općine. Članovi su upoznati s Planom vježbi civilne zaštite za 2025. godinu, te su sudjelovali u izradi Procjene rizika od velikih nesreća za područje Općine Dubrava i ostalih dokumenata iz područja civilne zaštite.

* 1. **VATROGASNA ZAJEDNICA OPĆINE SA PRIPADAJUĆIM DVD-ima**

Općina Dubrava ima Vatrogasnu zajednicu i osam (8) DVD-a:

* DVD Dubrava
* DVD Koritna
* DVD Mostari
* DVD Nova Kapela
* DVD Paruževac
* DVD Podlužan
* DVD Vukšinac
* DVD Zvekovac

Materijalna i kadrovska opremljenost navedenih DVD-a nabrojana je u dokumentu Procjena ugroženosti od požara i Planu zaštite od požara za Općinu Dubrava.

U slučaju požara i dr. elementarnih nepogoda vatrogasci se aktiviraju preko broja 193 (Operativni vatrogasni centar Zagreb) ili broja 112 (Centar 112 Zagreb).

* 1. **CIVILNA ZAŠTITA OPĆINE DUBRAVA – POVJERENICI CZ I KOORDINATORI NA LOKACIJI**

Sukladno čl. 21. stavku 1. Pravilnika o mobilizaciji, uvjetima i načinu rada operativnih snaga

sustava civilne zaštite, treba imenovati 15 povjerenika civilne zaštite i 15 njihova

zamjenika.

Povjerenici civilne zaštite mobiliziraju se po nalogu Načelnika putem stručne službe Općine

pozivom ili SMS-om i putem medija.

Također je, za svaku ugrozu navedenu u Procjeni rizika, potrebno imenovati koordinatore na

području Općine Dubrava.

**Tijekom 2025. godine** nije bilo potrebe za uključivanjem povjerenika civilne zaštite zbog

provođenja mjera civilne zaštite.

* 1. **UDRUGE GRAĐANA**

Na području Općine Dubrava djeluju udruge koje se mogu uključiti u provođenje mjera i aktivnosti sustava civilne zaštite:

* LD „Golub“
* LD „Sokol“
* Aeroklub Dubrava

Udrugu zastupa predsjednik ili tajnik udruge.

**Tijekom 2025. godine** nije bilo potrebe za uključivanjem udruge u sustav CZ.

* 1. **PRAVNE OSOBE I OSTALI SUBJEKTI OD INTERESA ZA SUSTAV CIVILNE ZAŠTITE**

Pravne osobe i ostali subjekti od interesa za sustav civilne zaštite Općine Dubrava određene su Odlukom o određivanju pravnih osoba od interesa za sustav civilne zaštite (KLASA: 810-01/19-01/6, URBROJ: 238/05-01-19-1 od 30. rujna 2019. godine).

**Tijekom 2025. godine** nije bilo potrebe za uključivanjem, pozivanjem niti smotriranjem pravnih osoba i ostalih sudionika u sustavu CZ.

**6. HRVATSKA GORSKA SLUŽBA SPAŠAVANJA - STANICA ZAGREB**

Hrvatska gorska služba spašavanje je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad HGSS definiran je Zakonom o Hrvatskoj gorskoj službi spašavanja (NN, br. 79/06) te Zakonom i izmjenama i dopunama Zakona o Hrvatskoj gorskoj službi spašavanja koji je stupio na snagu 21. 10. 2015. godine (NN, br. 110/15) – u daljnjem tekstu: Zakon.

Temeljem navedenog Zakona, HGSS je prepoznata kao operativna snaga spašavanja i zaštite ljudskih života obzirom da se time bavi kao svojom redovitom djelatnošću.

Program aktivnosti HGSS – stanice Zagreb koja pokriva područje Općine, temelji se na Zakonu o Hrvatskoj gorskoj službi spašavanja (NN, br. 179/06 i 110/15) i predviđa osiguranje sredstava za HGSS koja organizira, unapređuje i obavlja djelatnost spašavanja i zaštite ljudskih života u planinama i na nepristupačnim područjima i u drugim izvanrednim okolnostima.

Sredstva za financiranje redovite djelatnosti stanice osiguravaju se u proračunu Općine na temelju zajednički utvrđenog interesa između JLS i HGSS.

**Tijekom 2025. godine** Općina Dubrava nije imala potrebe za pozivanjem i angažiranjem HGSS – stanica Zagreb u smislu provođenja njihovih redovnih aktivnosti, niti u smislu sudjelovanja u sustavu CZ.

**IV. FINANCIRANJE SUSTAVA CIVILNE ZAŠTITE**

Sredstva namijenjena za financiranje sustava civilne zaštite osigurana su i realizirana u Proračunu Općine za 2025. godinu.

**V. NADLEŽNOST I ZADAĆE OPĆINE U SUSTAVU CIVILNE ZAŠTITE**

Poslovi koje je Općina Dubrava provodila u 2025. godini kako bi sustav civilne zaštite bio što djelotvorniji su sljedeći:

* Izrađene su Smjernice za razvoj sustava civilne zaštite za naredno četverogodišnje razdoblje (2025-2028.)
* Izrađen je Program pripremnih i provedbenih aktivnosti za turističku sezonu-TURS 2025
* Izrađeno je završno izvješće TOURS 2025
* Prijedlog godišnjeg plana vježbi za 2025. godinu
* Donesene su Mjere civilne zaštite u nepovoljnim vremenskim uvjetima 2025./2026. godine
* Izrada izvješća o izvršenju Plana djelovanja od prirodnih nepogoda za 2025.
* Izrada novog Plana djelovanja od prirodnih nepogoda za 2025.
* Dostava podataka i tablica kao i drugih traženih informacija Zagrebačkoj županiji i MUP-ravnateljstvo CZ, Područni ured Zagreb
* Izrađena je Analiza stanja sustava civilne zaštite za 2024. godinu
* Izrađen je Plan razvoja sustava civilne zaštite za 2025. godinu

**VI. ZAKLJUČAK**

Temeljem analize sustava civilne zaštite može se zaključiti da je stanje sustava zadovoljavajuće.

Donesen je niz planskih dokumenata koji uređuju stanje sustava civilne zaštite, nositelji zadaća i aktivnosti po mjerama civilne zaštite upoznati su sa planskim dokumentima, a stožer civilne zaštite aktivno je uključen u provođenje mjera civilne zaštite.

Članovi stožera civilne zaštite na čelu s Načelnikom stožera aktivno su uključeni u sve mjere i radnje vezane uz izradu Procjene rizika i Plana djelovanja civilne zaštite.

Sve planirane radnje i postupci koji su bili planirani za 2025. godinu a nisu izvršene, uglavnom su prenesene i planirane za 2026. godinu. Tu se prije svega misli na održavanje vježbi, smotriranje i sastanke sa pravnim osobama, povjerenicima i koordinatorima.

